CELEX: 32016D1926
Language: hr
Date: 2016-11-03 00:00:00
Title: Provedbena odluka Komisije (EU) 2016/1926 оd 3. studenoga 2016. o odobrenju fotonaponskog krova za napajanje akumulatora kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (Tekst značajan za EGP )

4.11.2016   
            
            
               HR
            
            
               Službeni list Europske unije
            
            
               L 297/18
            
         PROVEDBENA ODLUKA KOMISIJE (EU) 2016/1926
   оd 3. studenoga 2016.
   o odobrenju fotonaponskog krova za napajanje akumulatora kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 12. stavak 4.,
   uzimajući u obzir Provedbenu uredbu Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (2), a posebno njezin članak 10. stavak 2.,
   budući da:
   
               (1)
            
            
               Zahtjev dobavljača a2solar Advanced and Automotive Solar Systems GmbH („podnositelj zahtjeva”), podnesen 4. veljače 2016. za odobrenje fotonaponskog krova za napajanje akumulatora kao ekoinovacije, ocijenjen je u skladu s člankom 12. Uredbe (EZ) br. 443/2009, Provedbenom uredbom (EU) br. 725/2011 i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 (3).
            
         
               (2)
            
            
               Informacijama dostavljenima u zahtjevu dokazuje se da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011. Stoga bi fotonaponski krov za napajanje akumulatora koji je predložio podnositelj zahtjeva trebalo odobriti kao inovativnu tehnologiju.
            
         
               (3)
            
            
               Komisija je provedbenim odlukama 2014/806/EU (4) i (EU) 2015/279 (5) odobrila dva zahtjeva povezana s fotonaponskim krovovima za napajanje akumulatora. Na temelju iskustva stečenog ocjenjivanjem tih zahtjeva i trenutačnog zahtjeva nedvojbeno je i na zadovoljavajući način dokazano da fotonaponski krov za napajanje akumulatora ispunjava kriterije iz članka 12. Uredbe (EZ) br. 443/2009 i Provedbene uredbe (EU) br. 725/2011 te postiže smanjenje emisija CO2 od barem 1 g CO2/km u odnosu na osnovno vozilo. Stoga je primjereno općenito priznati i u skladu s člankom 12. stavkom 4. Uredbe (EZ) br. 443/2009 potvrditi sposobnost te inovativne tehnologije za smanjenje emisija CO2 te navesti opću metodologiju ispitivanja za certifikaciju ušteda CO2.
            
         
               (4)
            
            
               Stoga je primjereno proizvođačima omogućiti certifikaciju ušteda CO2 ostvarenih fotonaponskim krovovima za napajanje akumulatora koji ispunjavaju te uvjete. Kako bi se osiguralo da se za certifikaciju predlažu samo fotonaponski krovovi sukladni s tim uvjetima, proizvođač mora homologacijskom tijelu uz zahtjev za certifikaciju dostaviti izvješće o provjeri koje je sastavilo neovisno ovlašteno tijelo i u kojem se potvrđuje sukladnost komponente s uvjetima navedenima u ovoj Odluci.
            
         
               (5)
            
            
               Ako homologacijsko tijelo utvrdi da fotonaponski krov za napajanje akumulatora ne ispunjava uvjete za certifikaciju, zahtjev za certifikaciju uštede trebalo bi odbiti.
            
         
               (6)
            
            
               Primjereno je odobriti metodologiju ispitivanja za utvrđivanje ušteda CO2 ostvarenih fotonaponskim krovovima za napajanje akumulatora.
            
         
               (7)
            
            
               Kako bi se utvrdilo kolika će se ušteda emisija CO2 ostvariti fotonaponskim krovovima za napajanje akumulatora, potrebno je definirati osnovno vozilo u odnosu na koje će se uspoređivati učinkovitost vozila opremljenog inovativnom tehnologijom, kako je određeno člancima 5. i 8. Provedbene uredbe (EU) br. 725/2011. Komisija je utvrdila da osnovno vozilo treba biti varijanta u svim aspektima jednaka ekoinovativnom vozilu, uz iznimku fotonaponskog krova i, po potrebi, bez dodatnog akumulatora i drugih uređaja potrebnih isključivo za pretvaranje solarne energije u električnu energiju i njezino skladištenje.
            
         
               (8)
            
            
               U skladu s člankom 2. stavkom 2. točkom (b) Provedbene uredbe (EU) br. 725/2011 potrebno je dokazati da je fotonaponski krov za napajanje akumulatora bitan za učinkovito funkcioniranje vozila. To znači da energija koju proizvede fotonaponski krov ne bi, primjerice, trebala biti namijenjena isključivo za uređaj za povećanje udobnosti.
            
         
               (9)
            
            
               Kako bi se fotonaponski krovovi za napajanje akumulatora što više primjenjivali u novim vozilima, proizvođaču bi se trebalo omogućiti i da jednim zahtjevom za certifikaciju zatraži certifikaciju ušteda CO2 za nekoliko fotonaponskih krovnih sustava za napajanje akumulatora. Međutim, ako se iskoristi ta mogućnost, primjereno je osigurati primjenu mehanizma za poticanje uvođenja samo onih fotonaponskih krovnih sustava kojima se postiže najveća učinkovitost.
            
         
               (10)
            
            
               Za potrebe utvrđivanja opće oznake ekoinovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ Europskog parlamenta i Vijeća (6) trebalo bi utvrditi pojedinačnu oznaku koja će se upotrebljavati za tu inovativnu tehnologiju,
            
         DONIJELA JE OVU ODLUKU:
   Članak 1.
   Odobrenje
   Fotonaponski krov za napajanje akumulatora, kako je opisan u zahtjevu koji je podnio a2solar Advanced and Automotive Solar Systems GmbH, odobrava se kao inovativna tehnologija u smislu članka 12. Uredbe (EZ) br. 443/2009.
   Članak 2.
   Zahtjev za certifikaciju ušteda CO2
   
   1.   Proizvođač može zatražiti certifikaciju ušteda CO2 ostvarenih upotrebom fotonaponskog krovnog sustava za napajanje akumulatora koji je namijenjen za uporabu u konvencionalnim vozilima kategorije M1 koja pokreće motor s unutarnjim izgaranjem te koji sadrži sve elemente navedene u nastavku:
   
               (a)
            
            
               fotonaponski krov;
            
         
               (b)
            
            
               uređaj potreban za pretvaranje solarne energije u električnu energiju i njezino skladištenje;
            
         
               (c)
            
            
               namjenski skladišni kapacitet.
            
         2.   Ukupna masa tih sastavnih dijelova provjerava se i potvrđuje u izvješću neovisnog ovlaštenog tijela.
   Članak 3.
   Certifikacija ušteda CO2
   
   1.   Smanjenje emisija CO2 ostvareno upotrebom fotonaponskih krovnih sustava za napajanje akumulatora iz članka 2. stavka 1. utvrđuje se primjenom metodologije iz Priloga.
   2.   Ako proizvođač podnese zahtjev za certifikaciju ušteda CO2 za više fotonaponskih krovnih sustava za napajanje akumulatora za jednu izvedbu vozila, homologacijsko tijelo utvrđuje kojim se od ispitanih krovova postižu najmanje uštede CO2 i bilježi najnižu vrijednost u odgovarajuću homologacijsku dokumentaciju. Ta se vrijednost navodi u certifikatu o sukladnosti u skladu s člankom 11. stavkom 2. Provedbene uredbe (EU) br. 725/2011.
   Članak 4.
   Oznaka ekoinovacije
   Oznaka ekoinovacije br. 21 unosi se u homologacijsku dokumentaciju uz svako upućivanje na ovu Odluku u skladu s člankom 11. stavkom 1. Provedbene uredbe (EU) br. 725/2011.
   Članak 5.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 3. studenoga 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 140, 5.6.2009., str. 1.
   
   
      (2)  SL L 194, 26.7.2011., str. 19.
   
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  Provedbena odluka Komisije 2014/806/EU оd 18. studenoga 2014. o odobrenju solarnog krova Webasto za napajanje akumulatora kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 332, 19.11.2014., str. 34.).
   
      (5)  Provedbena odluka Komisije (EU) 2015/279 оd 19. veljače 2015. o odobrenju solarnoga krova Asola za napajanje akumulatora kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 47, 20.2.2015., str. 26.).
   
      (6)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).
   
      PRILOG
      
         METODOLOGIJA ZA UTVRĐIVANJE UŠTEDA CO2 OSTVARENIH FOTONAPONSKIM KROVOVIMA ZA NAPAJANJE AKUMULATORA
      
      1.   UVOD
      Kako bi se utvrdilo smanjenje emisija CO2 koje se može pripisati uporabi fotonaponskog krova za napajanje akumulatora u vozilu kategorije M1, potrebno je odrediti sljedeće:
      
                  1.
               
               
                  uvjete ispitivanja;
               
            
                  2.
               
               
                  ispitnu opremu;
               
            
                  3.
               
               
                  utvrđivanje najveće izlazne snage;
               
            
                  4.
               
               
                  izračun ušteda CO2;
               
            
                  5.
               
               
                  izračun statističke pogreške u uštedi CO2.
               
            2.   SIMBOLI, PARAMETRI I MJERNE JEDINICE
      
         Latinski simboli
      
      
                  
                     
               
               
                  –
               
               
                  uštede CO2 (g CO2/km)
               
            
                  CO2
                  
               
               
                  –
               
               
                  ugljikov dioksid
               
            
                  CF
               
               
                  –
               
               
                  faktor konverzije (l/100 km) – (g CO2/km) (gCO2/l) kako je definiran u tablici 3.
                  
               
            
                  M
               
               
                  –
               
               
                  prosječna godišnja kilometraža (km/godina) kako je definirana u tablici 4.
                  
               
            
                  
                     
               
               
                  –
               
               
                  izmjerena prosječna najveća izlazna snaga solarnog fotonaponskog krova (W)
               
            
                  n
               
               
                  –
               
               
                  broj mjerenja najveće izlazne snage solarnog fotonaponskog krova; mora biti najmanje 5
               
            
                  SCC
               
               
                  –
               
               
                  koeficijent ispravka solarne energije (–) kako je definiran u tablici 1.
                  
               
            
                  
                     
               
               
                  –
               
               
                  statistička pogreška ukupnih ušteda CO2 (g CO2/km)
               
            
                  SIR
                  
               
               
                  –
               
               
                  godišnje europsko prosječno solarno ozračivanje (W/m2); iznosi 120 W/m2
                  
               
            
                  SIR_STC
                  
               
               
                  –
               
               
                  globalno ozračivanje u standardnim uvjetima ispitivanja (STC) (W/m2); iznosi 1 000 W/m2
                  
               
            
                  
                     
               
               
                  –
               
               
                  standardna devijacija aritmetičke sredine najveće izlazne snage solarnog fotonaponskog krova (W)
               
            
                  UFIR
                  
               
               
                  –
               
               
                  faktor uporabe (učinak zasjenjenosti); iznosi 0,51
               
            
                  VPe
                  
               
               
                  –
               
               
                  potrošnja stvarne energije (l/kWh) kako je definirana u tablici 2.
                  
               
            
                  
                     
               
               
                  –
               
               
                  osjetljivost izračunatih ušteda CO2 u odnosu na prosječnu najveću izlaznu snagu solarnog fotonaponskog krova
               
            
         Grčki simboli
      
      
                  ΔCO2m
                  
               
               
                  –
               
               
                  CO2 koeficijent ispravka zbog dodatne mase solarnog sustava (g CO2/km) kako je definirano u tablici 5.
                  
               
            
                  Δm
               
               
                  –
               
               
                  dodatna masa zbog ugradnje solarnog sustava (kg)
               
            
                  ηA
                  
               
               
                  –
               
               
                  učinkovitost alternatora (%); iznosi 67 %
               
            
                  ηSS
                  
               
               
                  –
               
               
                  učinkovitost solarnog sustava (%); iznosi 76 %
               
            
                  Φ
               
               
                  –
               
               
                  nagib solarne ploče po dužini [°]
               
            
         Indeksi
      
      Indeks i. odnosi se na mjerenje najveće izlazne snage fotonaponskog krova
      3.   MJERENJA I UTVRĐIVANJE NAJVEĆE IZLAZNE SNAGE
      Izmjerenu prosječnu najveću izlaznu snagu  fotonaponskog krova treba odrediti eksperimentalno za svaku varijantu vozila. Početna stabilizacija ispitanog uređaja mora se izvršiti u skladu s metodologijom navedenom u međunarodnoj normi IEC 61215-2:2016 (1). Mjerenja najveće izlazne snage provode se pri standardnim uvjetima ispitivanja kako je definirano u međunarodnoj normi IEC/TS 61836:2007 (2).
      Mora se upotrebljavati rastavljen potpun fotonaponski krov. Četiri kutne točke ploče moraju dodirivati mjernu ravninu.
      Mjerenja najveće izlazne snage provode se najmanje pet puta te se izračunava aritmetička sredina ().
      4.   IZRAČUN UŠTEDA CO2
      
      Smanjenje emisija CO2 ostvareno upotrebom fotonaponskog krova izračunava se formulom (3).
      
         Formula 1.
      
      
         
      Pri čemu je:
      
                  
                     
               
               
                  :
               
               
                  ušteda CO2 (g CO2/km)
               
            
                  SIR
                  
               
               
                  :
               
               
                  godišnje europsko prosječno solarno ozračivanje (W/m2), iznosi 120 W/m2
                  
               
            
                  UFIR
                  
               
               
                  :
               
               
                  faktor uporabe (učinak zasjenjenosti) (–), iznosi 0,51
               
            
                  ηSS
                  
               
               
                  :
               
               
                  učinkovitost fotonaponskog sustava (%), iznosi 76 %
               
            
                  
                     
               
               
                  :
               
               
                  izmjerena prosječna najveća izlazna snaga fotonaponskog krova (W)
               
            
                  SIR_STC
                  
               
               
                  :
               
               
                  globalno ozračivanje u standardnim uvjetima ispitivanja (STC) (W/m2), iznosi 1 000 W/m2
                  
               
            
                  SCC
               
               
                  :
               
               
                  koeficijent ispravka solarne energije (–) kako je definiran u tablici 1. Proizvođač vozila treba dostaviti ukupan raspoloživ kapacitet pohrane akumulatorskog sustava ili vrijednost koeficijenta ispravka solarne energije (SCC).
                  
                     Tablica 1.
                  
                  
                     Koeficijent ispravka solarne energije
                  
                  
                              Ukupan raspoloživ kapacitet pohrane (12-voltnog) akumulatorskog sustava/prosječna najveća izlazna snaga fotonaponskog krova (Ah/W) (4)
                              
                           
                           
                              0,10
                           
                           
                              0,20
                           
                           
                              0,30
                           
                           
                              0,40
                           
                           
                              0,50
                           
                           
                              0,60
                           
                           
                              > 0,666
                           
                        
                              Koeficijent ispravka solarne energije (SCC)
                           
                           
                              0,481
                           
                           
                              0,656
                           
                           
                              0,784
                           
                           
                              0,873
                           
                           
                              0,934
                           
                           
                              0,977
                           
                           
                              1
                           
                        
            
                  VPe
                  
               
               
                  :
               
               
                  potrošnja stvarne energije (l/kWh) kako je definirana u tablici 2.
                  
                     Tablica 2.
                  
                  
                     Potrošnja stvarne energije
                  
                  
                              Vrsta motora
                           
                           
                              Potrošnja stvarne energije (VPe)
                              (l/kwh)
                           
                        
                              Benzinski
                           
                           
                              0,264
                           
                        
                              Benzinski s turbopunjačem
                           
                           
                              0,280
                           
                        
                              Dizelski
                           
                           
                              0,220
                           
                        
            
                  ηA
                  
               
               
                  :
               
               
                  učinkovitost osnovnog alternatora (%); iznosi 67 %
               
            
                  CF
               
               
                  :
               
               
                  faktor konverzije (l/100 km) – (g CO2/km) (g CO2/l) kako je definiran u tablici 3.
                  
                     Tablica 3.
                  
                  
                     Faktor konverzije goriva
                  
                  
                              Vrsta goriva
                           
                           
                              Faktor konverzije (l/100 km) – (g CO2/km) (CF)
                              (gCO2/l)
                           
                        
                              Benzin
                           
                           
                              2 330 
                           
                        
                              Dizel
                           
                           
                              2 640 
                           
                        
            
                  M
               
               
                  :
               
               
                  prosječna godišnja kilometraža (km/godina) kako je definirana u tablici 4.
                  
                     Tablica 4.
                  
                  
                     Prosječna godišnja kilometraža za vozila kategorije M1
                     
                  
                  
                              Vrsta goriva
                           
                           
                              Prosječna godišnja kilometraža (km/godina)
                           
                        
                              Benzin
                           
                           
                              12 700 
                           
                        
                              Dizel
                           
                           
                              17 000 
                           
                        
            
                  Φ
               
               
                  :
               
               
                  Nagib solarne ploče po dužini [°]. Tu vrijednost treba dostaviti proizvođač vozila.
               
            
                  ΔCO2m
                  
               
               
                  :
               
               
                  koeficijent ispravka CO2 zbog dodatne mase solarnog krova i, prema potrebi, dodatnog akumulatora te drugih uređaja potrebnih za pretvaranje solarne energije u električnu energiju i njezinu pohranu (g CO2/km) kako je definiran u tablici 5.
                  
                     Tablica 5.
                  
                  
                     Koeficijent ispravka CO2 zbog dodatne mase
                  
                  
                              Vrsta goriva
                           
                           
                              Koeficijent ispravka CO2 zbog dodatne mase (ΔCO2m)
                              (g CO2/km)
                           
                        
                              Benzin
                           
                           
                              0,0277 · Δm
                           
                        
                              Dizel
                           
                           
                              0,0383 · Δm
                           
                        
            U tablici 5. Δm je dodatna masa zbog ugradnje fotonaponskog sustava, koji se sastoji od solarnog krova i, prema potrebi, dodatnog akumulatora i drugih uređaja potrebnih za pretvaranje solarne energije u električnu energiju i njezinu pohranu.
      Konkretno, Δm je pozitivna razlika između mase fotonaponskog sustava i mase standardnog čeličnog krova. Pretpostavlja se da je masa standardnog čeličnog krova 12 kg. Ako je težina solarnog sustava manja od 12 kg, nije potreban ispravak za razliku u masi.
      5.   IZRAČUN STATISTIČKE POGREŠKE
      Standardna devijacija aritmetičke sredine najveće izlazne snage izračunava se formulom 2.
      
         Formula 2.
      
      
         
      Pri čemu je:
      
                  
                     
               
               
                  :
               
               
                  standardna devijacija aritmetičke sredine najveće izlazne snage (W)
               
            
                  
                     
               
               
                  :
               
               
                  izmjerena vrijednost najveće izlazne snage (W)
               
            
                  
                     
               
               
                  :
               
               
                  aritmetička sredina najveće izlazne snage (W)
               
            
                  n
               
               
                  :
               
               
                  broj mjerenja najveće izlazne snage; mora biti najmanje 5
               
            Standardna devijacija aritmetičke sredine najveće izlazne snage fotonaponskog krova dovodi do statističke pogreške u uštedama CO2
         . Ta se vrijednost izračunava u skladu s formulom 3.
      
         Formula 3.
      
      
         
      6.   STATISTIČKA ZNAČAJNOST
      Za svaki tip, varijantu i izvedbu vozila u koje je ugrađen fotonaponski krov za napajanje akumulatora potrebno je dokazati da je najmanja granična vrijednost od 1 g CO2/km statistički značajno premašena, kako je utvrđeno u članku 9. stavku 1. Provedbene uredbe (EU) br. 725/2011. Stoga je potrebno upotrebljavati formulu 4.
      
         Formula 4.
      
      
         
      Pri čemu je:
      
                  MT
               
               
                  :
               
               
                  najmanja granična vrijednost (g CO2/km); iznosi 1 g CO2/km
               
            
                  
                     
               
               
                  :
               
               
                  statistička pogreška ukupnih ušteda CO2 (g CO2/km)
               
            Ako se rezultatom dobivenim formulom 4. pokaže da je smanjenje emisija CO2 manje od granične vrijednosti iz članka 9. stavka 1. Provedbene uredbe (EU) br. 725/2011, primjenjuje se članak 11. stavak 2. drugi podstavak te Uredbe.
      
         (1)  Međunarodna elektrotehnička komisija (IEC), IEC 61215-2:2016 norma za „kopnene fotonaponske module – prikladnost konstrukcije i homologacija”.
      
         (2)  Međunarodna elektrotehnička komisija (IEC), IEC 61836-2007 norma za „solarne fotonaponske energetske sustave – Uvjeti i simboli”.
      
         (3)  Tehničke smjernice za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 i Uredbom (EU) br. 510/2011 https://circabc.europa.eu/sd/a/bbf05038-a907-4298-83ee-3d6cce3b4231/Technical%20Guidelines%20October%202015.pdf
      
         (4)  Ukupan kapacitet pohrane uključuje prosječan iskoristiv kapacitet akumulatora za pokretanje automobila od 10 Ah (12 V). Sve vrijednosti odnose se na prosječno godišnje sunčevo zračenje od 120 W/m2, udio zasjenjenosti od 0,49 i prosječno vrijeme vožnje od 1 sat dnevno uz potrebnu električnu energiju od 750 W.